Tvirtinu:

Lietuvos keliautojų sąjungos

pirmininkas A. Jucevičius

**2019 m. LIETUVOS KELIAUTOJŲ VANDENS TURIZMO TECHNIKOS VARŽYBŲ**

**N U O S T A T A I**

Varžybos vykdomos 2019 m. balandžio 7 d. **Vokės upėje** Grigiškėse 200 m atkarpoje žemiau senojo kelio į Kauną tilto. Starto koordinatės: 54.678679, 25.076014 (WGS) (54° 40' 43.24", 25° 4' 33.65" (WGS))

**Dalyvių registracija** iki balandžio 6 d. 15.00 val. telefonu +370 686 03309 arba el. paštu info.algis@gmail.com

Varžybas organizuoja Lietuvos keliautojų sąjunga.

**Varžybų rungtys** (gali būti keičiamos, atsižvelgiant į dalyvių skaičių ir trasos sąlygas):

-vienviečių pripučiamų ir kieto korpuso laivų klasė vyrų grupė,

-vienviečių pripučiamų ir kieto korpuso laivų klasė moterų grupė,

-dviviečių pripučiamų ir kieto korpuso baidarių ir kanojų klasė (vyrai ir moterys bendroje grupėje),

-dviviečių katamaranų klasė (vyrai ir moterys bendroje grupėje).

Varžybų programoje - keliautojų sporto vandens slalomo varžybos. Varžybų rezultatas skaičiuojamas sumuojant baudos taškus, gautus įveikiant vartus ir trasos įveikimo laiką. Vienas baudos taškas prie trasos įveikimo laiko prideda 1 sekundę. Visi vartai įveikiami plaukiant pasroviui. Vartai laikomi įveiktais, jei visi baidarės ar kanojos įgulos nariai, arba katamarano įgulos narys, esantis toliau nuo artimiausio vartams kranto, perplaukia tarp vartų kartelių, jų neliesdami. Už kiekvieną kartelės lietimą skiriami 2 baudos taškai, už vartų neįveikimą (kai irkluotojp kūnas nepraeina tarp kartelių, arba kai kartelė atmetama) – 50 baudos taškų.

Rungčių prizininkai apdovanojami diplomais ir medaliais. Visi varžybų dalyviai apdovanojami emblemomis. Be to varžybų prizininkai gali būti apdovanojami rėmėjų dovanomis.Varžybos ir apdovanojimai vykdomi, **jei rungtyje dalyvauja ne mažiau 3 įgulų.**

Dalyviai privalo plaukti **su gelbėjimo liemenėmis ir šalmais.**

**Starto mokestis**  už kiekvieną rungtį kiekvienam dalyviui 5 eurai (pensininkui ar studentui – 3 eurai). Moksleiviams dalyvavimas nemokamas.

Varžybų dalyviai naudojasi savo plaukimo priemonėmis. Vieną dvivietį „Mustang“ tipo katamaraną galima bus pasiskolinti starto vietoje iš turistinių plaukimo priemonių gamintojo Drakar.

Dalyviai patys atsako už savo saugumą, sveikatos būklę ir inventoriaus sugadinimą ar praradimą.

Dalyvių kelionės, maitinimo išlaidas bei starto mokestį apmoką siunčianti organizacija arba patys dalyviai.